Miwa mung hpaga lam hta mying danhkung ai masha
商界名流
Sumla soi ninghkring, laika ka ninghkring ni hte maren, aten ahkying gadun gado ko sha go madu a mungkan ting pyi yu mau ai sumla, laika ni nlu soi ka shapro dat ai zon, Nyu Gin Sin Mungnyu a asat zon re lu kagat shapro ai mung, aten na na gaja ai machyim ni mahkong ton nna she shabyin lu nga ai. Mungnyu muhtam shara gogap hpung na masha marai mali manga tsa go Yili hpaga hpongchyom na ni hkrai rai nna, nga chyu gon lajang mu htam ai aten grai na sai hkrai rai nga ai. Nyu Gin Sin shi mung nga chyu gon lajang muhtam ai aten 25 ning, nga rem shara ko 5 ning nga yu, Yili hpaga hpongchyom ko 16 ning nga yu, Mungnyu ko 4 ning jan nga yu, yong 25 ning tup go nga chyu hte seng nna muhtam lai wa yu nga ai. Dai majo, Mungnyu go sak no ram ai hpaga seng nrai sai. Shingrai shi a woion hpung masha go nga chyu gon lajang lam hta machyim rong dik ai ni hkrai rai nna, Nyu Gin Sin go chyip makup rai masha ndai ni hpe woi ginhkyom mazing la lang sa wa ai majo she, muhtam lam magup hta bungli ong dang lu nga ai.
2004 ning shata 6 pro 10 ya shani, Mungnyu nga chyu hpaga hpongchyom ni Hongkong ko ja gumhpro gambum sa shang shalom lu sai hte maren, gambum gumhpro yong hpon lap gadi 3.5 sa bang shabra lom ma ai. Dai aten hta, Hongkong na gambum gumhpro gat ya hpaga nau n gaja nga ai, Mungnyu ni go gat ya gaba hpe gagat dang kau nna, Hongkong na ganbum gumhpro gat ya hpe hpaga sharot dat lu sai. Shingrai, mungkan ting ru ru ra ra rai hkra mari nna, gambum langai mi lap 3.925 du tso hkra dut shapro nhtom, Miwa gumhpro lap gadi 14 daram lu gahkyin mahkong la masai. Dai majo, Mungnyu nga chyu hpaga hpongchyom gon lajang tsang na lo malong muhtam masha ni, chyahkring mi sha “Wan su lu ai sahte”, “Ri su lu ai sahte”tai mat ma masai. Madu hkrai gambum 6.1% lu ai Nyu Gin Sin go lana mi sha ja gumhpro gadi su lu ai masha byin mat sai.
Rai tim, shi a mu lam hte ja gumhpro dai daram ong dang lu su ai shaloi, shi go madu a gambum ma hkra ap shapro kau ai hta n-ga, Mungnyu hpaga hpongchyom na mu htam dodan kaman aya shayu kau mung no rai u ai. Si mani rai myit yu jang, ndai yong go, shi a nga sat nga sa lam na hpuntang hpaji npot “Sut zup jang masha bra, sut bra jang masha zup” nga ai hte mayon shabon matut mahkai hkat nga ai.
●Laksan ninghkring ni tsun ai:
Ja gumhpro hpe dingman ai hku jai lang hkrat wa yang, madu a rotjat lam hta ahkyak dik ai lachyum rong nga ai. Masha ni nong e tsun ai hte maren “Ja gumhpro go nhpa mu mung lu shabyin ai nre, rai yang ja gunhpro nlu yang nhpa mu mung nmai galo ai”, gumhpro go grai ahkyak ai rai myu mi re, rai tim mungkan e ja gumhpro hta grau ahkyak ai rai mung no nga ai. Ndai zon re tara hpe asan apra chye ai majo she, Nyu Gin Sin Mungnyu a asat lu gagat shapro nna, sutgan ja gumhpro dai daram lo dik hkra tam la lu nga ai.
Ja gumhpro tam, ong dang lam tam re go n shutshai ai hkrai rai nga ai, rai yang lama ja gumhpro hpe nau marit nna, masha galo na npot nhpang hpe pyi malap kau rai jang go, ong dang lu na lam nang hte tsan gang dik mat na chyalu sha rai nga ai. Ja gumhpro hpe dingman ai hku jai lang hkrat wa ai lam go, ma ni a prat mi na rotjat lam hte seng hkat dik nga ai, dai majo, ganu gawa ni ma hpe no gaji ko nna gaja ai ja gumhpro jai lang laikyang sharin shapan sa wa ra ai.
●Dinghku gata sharin shapan nyan hpaji:
Nyu Gin Sin a maumui ko nna, anhte lawu na lam ni myit shapro lu ga ai:
1. Ganu gawa ni ma hpe jau jau ko nna gumhpro chye lang shangun ra ai. ja gumhpro go n gaja ai rai nre, dingman ai hku sha chye jai lang jang, ma a pra sa laman hta wunli grau chye shalu nga ai. Lo malong ganu gawa ni go ma hpe jau jau ko nna ja gumhpro jai lang shangun jang, ma a hkum hta gumhpro bat sha chye bat mat na nga myit ma ai, ndai go n dingman ai myit lu lam rai nga ai. Ma hpe dingman ai hku nna ja gumhpro hpe chye shangu yang she, gumhpro a gaja lam hte n gaja ai lam hpe chye lu nga ai.
2. Ganu gawa ni ma hpe ja gumhpro tam mahkong ai myit jasat jasa shaman shakyang sa wa na. Ga shadon ma hpe mayu e gumhpro loi shau jai lang, shing nrai ganu gawa hte madu nta masha ni hpe kumhpo kumhpa re ni mari kumhpa shangun rai sharin shapan sa wa na.
●Galu gaba wa na lam na myit lu lam:
Ja gumhpro go masha sa pra ai shaloi mung nla sa wa, si mat jang mung nmai la mat wa re rai rai nga ai, dai majo Nyu Gin Sin tsun ai “Masha go ja gumhpro hpe lup de nlu la shang wa ai”Nga u ai. Rai yang lama masha langai mi mano manang hta gaga lai rai pyo ngon chyai mayu, ja gumhpro hpe nau marit rai jang, ja gumhpro e nang hpe “Lup de jashang kau”na chyalu sha rai nga ai.
JINGHPO LAIKA
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程
kac_Latn zho_Hant kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hans knc_Latn zho_Hans kac_Latn zho_Hans kac_Latn zho_Hant